L'Asie non g'è sulamende 'u continende cchiù granne d'a Terre, jè pure quidde addò cchiù profunne sonde le condraste fiseche, umane ed economeche. 'U monde Everest (8844,43 m) jè 'u punde cchiù ìrte d'a Terre, mendre 'a fosse de le Marianne quidde cchiù profunne. L'Asie se spanne 'n totte e ttrè le zone astronomeche de l'emisfere boreale: 'a glaciale, 'a temberate e 'a torride. De conseguenze assaje forte sonde le condraste climateche: jndr'à Siberie settentrionale, 'nfatte, se vedene temberature ce vonne a -70 °C (Verkhojansk e Ojmjakon), mendre jndr'ô deserte de Lut, jndr'ô Iran, se tòcchene le +54 °C a l'ombre; a le pide de l'Himalaya, a Cherrapunji, cade cchiù de 11.000 mm de chiogge a l'anne, mendre jndre aree deserteche 'nderne d'u continende non ge chiove quase mai e stè picche picche umidità. Jndr'à l'Asie se trove 'u cchiù granne laghe d'u munne, 'u mar Caspie (371.000 km²), quidde cchiù profunne 'u Bajkal (1741 m), jndr'à Russie, e quidde cchiù depresse, 'u Mar Muèrte (-395 m). 'Nu fenomene meteorologgeche staggionale ca pigghie ogne tande 'na granne parte de l'Asie Oriendale durante le mise primaverile jè quidde de le tembeste de polvere asiateche ca se origine jndre deserte d'a Mongolie, d'a Cine e d'u Kazakistan settentrionale.

'U 17 masce 2012 ha state inaugurate 'u stadie nuève de Genòse, 'u Miani cu 'n'amichevole 'mbrà 'u Tarde e 'u Genòse nnande a 3.000 crestiàne.

'U 28 novemmre 2009 'u Comitate ""Alta Marea contro l'inquinamento"" ha organizzate 'na granna manifestazione (replica d'a precedende ca se facìe l'anne apprime, 'u 29 novemmre 2008) condre a l'inguinamènde e a favore d'u Referendum popolare sus a le sorte de l'Ilva, a 'u quale partecipane 'nu numere de cetadine ionece stimate cchiù o mene jndr'à 20.000 aunità.

Devendò 'n'attiviste d'u partite comuniste messicane a 'u quale se 'screvìe jndr'à 'u 1928, partecipò a 'nu sbuènne de manifestaziune e jndr'à 'u frattiembe se 'nnammurò de quidde ca avere state 'a ""guida"" soje. 'Nfatte jndr'à 'u 1929, 'u 21 aguste se 'nzurò cu Rivera, ca avere arrevate 'nvece a 'u terze matrimonie, pure ca sapeve de le cvondinue trademinde a le quale sceve 'ngondre. Apprisse anne de dulure coniugale, pigghiò a fà 'a stessa cose, pure cu esperienze omosessuale.

Sus 'a parete de sinistre d'u pronao stè 'na tele ca raffegure 'u 'ngresse de san Catavete jndr'à cetate de Tarde. L'opere avenìe realizzate da Giuanne Stefane Caramia sus a 'na commissione de monzignore Sarria, jndr'à 'u 1675.

Aqquà d'abbasce s'acchie 'na liste de state d'u munne mise n'ordene decrescènde de grannèzze. Le valore sonde espresse jndre km2. Le dependenze sonde mostrate cu ô state prengepàle, jè date pure l'aree totale, me 'a liste jè ordenate seconne a lle grannèzze senze le dependenze.

Bellacicco - Chirico - De Vitis - Ferilli - Mastronuzzi, Il mistero della Marchesa. Riscoperta di Palazzo de Beaumont Bonelli fra storia ed esoterismo, Cendre Culturale Filonide, Tarde, 2008

Sus a l'altare, a 'u poste de l'Urtema Cene, se iacchie oramaije da 'nu sacche de anne l'icone d'a Madonne d'a Salute, ca avène da 'u sanduarije de MondeUlivete, achiuse pe restaure.